২০২৩ আইসিসি নারী টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব
২০২৩ আইসিসি নারী টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব একটি আন্তর্জাতিক ক্রিকেট টুর্নামেন্ট যেটি ২০২৪ আইসিসি নারী টি২০ বিশ্বকাপ টুর্নামেন্টে অংশগ্রহণের যোগ্যতা অর্জনের একটি ধাপ হিসেবে খেলা হয়। টুর্নামেন্টটি ২০২৩ সালের সেপ্টেম্বর মাসে ভানুয়াতুতে অনুষ্ঠিত হয়। টুর্নামেন্টে স্বাগতিক ভানুয়াতুর সঙ্গে অংশগ্রহণ করে ইন্দোনেশিয়া, কুক দ্বীপপুঞ্জ, জাপান, পাপুয়া নিউ গিনি, ফিজি ও সামোয়া। টুর্নামেন্টের সেরা দল ২০২৪ আইসিসি নারী টি২০ বিশ্বকাপ বাছাইপর্বে উত্তীর্ণ হয়। টুর্নামেন্ট শুরুর আগে জাপানের বিপক্ষে দুটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলে স্বাগতিক ভানুয়াতু। সিরিজটি ২০২৩ সালের আগস্ট মাসে ভানুয়াতু ক্রিকেট মাঠে আয়োজিত হয়। সিরিজে ভানুয়াতু ২–০ ব্যবধানে জয়ী হয়। বাছাইপর্ব টুর্নামেন্টে অপরাজিত চ্যাম্পিয়ন হয়ে বৈশ্বিক বাছাইপর্বে খেলার যোগ্যতা অর্জন করে ভানুয়াতু।